Vicente Roig dona a l’Ajuntament de Burjassot més de 2.000 imatges digitalitzades sobre les Falles
2025-07-24

El burjassoter Vicente Roig, qui en 2019 va presentar el llibre “Un siglo de Fallas de Burjassot. De 1917 a 2017 desde sus orígenes”, ha fet recentment una important donació a l’Ajuntament de Burjassot. Es tracta d’un fitxer amb un total de 2391 imatges digitalitzades sobre el món de les Falles de Burjassot. Aquesta important donació per al patrimoni de la localitat consta de 1323 esbossos de monuments fallers i de 1068 fotografies de falles que daten des de la dècada de 1920 fins a l’actualitat.

Segons ha declarat el regidor de Patrimoni de l’Ajuntament de Burjassot que, al costat de la responsable de l’àrea de Cultura, acompanyen a Vicente Ros en la fotografia simbòlica de la donació, “el personal de l’Arxiu Municipal ja està treballant perquè, pròximament, totes aquestes imatges puguen ser visualitzades per tots els veïns i veïnes en la plataforma SAVEX”.